Príslopský potok (prítok Uličky)

**Príslopský potok** je potok v regióne Zemplín v subregióne Horný Zemplín, na území obcí Príslop a Topoľa v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Uličky. Má dĺžku . Rád toku VIII.

## Prameň
Príslopský potok pramení v zmiešanom lesnom extraviláne s poľnohospodárskym extravilánom v , v severozápadnom kúte územia obce Príslop v okrese Snina v Prešovskom kraji, na lúke *Dielnice*, vo vzdialenosti  od obecnej hranice s obcou Stakčín.

## Opis toku
Príslopský potok tečie od prameňa južným smerom cez lesný extravilán premiešaný s poľnohospodárskym extravilánom územím obce Príslop, ľavým brehom obmýva úpätie lúky a lesa *Dielnice*, vyteká z lesa do poľnohospodárskeho extravilánu, skrúca sa na juhovýchod, tečie rovnobežne popri ceste spájajúcej obec Príslop s vodnou nádržou Starina, jemne meandruje, pravým brehom obmýva lúku *Lány*, v  vteká na hranicu intravilánu obce Príslop. V  priberá pravostranný bezmenný prítok pritekajúci z lesa *Hnojište*, v  priberá ľavostranný bezmenný prítok pritekajúci z vrchu a lesa *Jabloňov*, v  priberá ľavostranný bezmenný prítok pritekajúci z lesa a pasienka *Maťov vrch*, v  priberá ďalší ľavostranný bezmenný prítok, v  podteká cestu, v  priberá pravostranný prítok Zajanov potok, v  opúšťa územie obce Príslop a vteká na územie obce Topoľa. V  priberá pravostranný bezmenný prítok pritekajúci z lesa *Myslatina*, v  priberá pravostranný bezmenný prítok pritekajúci z lesa *Pod Nastazom*, ľavým brehom obmýva južné úpätie lesa a lúky *Prílesok* a lesa *Sčob*, v  priberá pravostranný bezmenný prítok pritekajúci z lesa a lúky *Šťavinky* a z lesa *Sosnina*, v  v poľnohospodárskom extraviláne v južnom kúte územia obce Topoľa ústi do vodného toku Ulička ako jej pravostranný prítok. Ulička ďalej ústi do Uhu. Príslopský potok patrí do okresu Snina v Prešovskom kraji. Pramení a preteká na území obce Príslop a ďalej tečie a ústi do vodného toku Ulička na území obce Topoľa. Vodný tok sa nachádza v geomorfologickom celku Bukovské vrchy v geomorfologickom podcelku Bukovce. Má prítok Zajanov potok a sedem bezmenných prítokov.

## Pôvod názvu
Hydronymum *Príslopský potok* má pôvod v názve obce Príslop, na území ktorej pramení a svojim horným tokom preteká. Z toponyma *Príslop* po rozšírení o formant prídavného mena *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Príslopský potok* s významom *potok pretekajúci územím obce Príslop* ako súčasť početnej skupiny názvov v slovenskej toponymii, najmä hydronymii. Názov obce Príslop bol motivovaný charakteristickým výskytom terénneho tvaru *príslop* vo význame *plytké vysokohorské sedlo*. Najstarší dochovaný písomný záznam názvu obce 1568 *Prislop* s významom *osada, cez ktorú vedie cesta do plytkého vysokohorského sedla*. Názov vodného toku *Príslopský potok* bol štandardizovaný v roku 1975. V množine slovenskej hydronymie vodných tokov hydronymum *Príslopský potok* nie je jedinečným hydronymom; na Slovensku máme štyri vodné toky s týmto štandardizovaným názvom (august 2025).

## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Príslop
Topoľa